**Tiszavasvári Város Önkormányzata**

**Képviselő-testületének**

**13/2017. (I.26.) Kt. számú**

**határozata**

**Az Alfa Fish Tiszavasvári Gyártó és Szolgáltató Kft. Ady E. u. 8. sz. alatti iroda bérletére vonatkozó kérelméről**

A Képviselő-testület **2017. február 01-től** bérbe adja az **Alfa Fish Tiszavasvári Gyártó és Szolgáltató Kft.** (székhelye: Tiszavasvári, Révai József u. 3.)részére a **Tiszavasvári, Ady E. u. 8.** sz. alatti Térségi Szolgáltató Ház emeleti részén található 14,56 m2 nagyságú, 119. sz. irodát a határozat mellékletében található Bérleti szerződésben foglaltak szerint, **500 Ft/m2/hó + ÁFA bérleti díj** ellenében.

A Képviselő-testület felkéri a polgármestert, hogy tájékoztassa az Alfa Fish Tiszavasvári Gyártó és Szolgáltató Kft. ügyvezetőjét a Képviselő-testület döntéséről, valamint felhatalmazza a polgármestert a Bérleti szerződés aláírására.

Határidő: 2017. január 31. Felelős: dr. Fülöp Erik polgármester

 **dr. Fülöp Erik Badics Ildikó**

 **polgármester jegyző**

13/2017.(I.26.)Kt. sz. határozat 1. sz. melléklete

**BÉRLETI SZERZŐDÉS**

mely létrejött Tiszavasvári Város Önkormányzata Képviselő-testülete 13/2017. (I.26.) Kt. számú határozata alapján

egyrészről:

**Tiszavasvári Város Önkormányzata**

székhely:4440 Tiszavasvári, Városháza tér 4.

PIR sz.: 732462,

KSH száma: 15732468-8411-321-15,

adószám: 15732468-2-15,

bankszámla száma: 11744144 -15404761

képviseletében *Dr. Fülöp Erik polgármester*, mint Bérbeadó (továbbiakban: Bérbeadó),

másrészről:

**Alfa Fish Tiszavasvári Gyártó és Szolgáltató Kft.**

 székhelye: 4440 Tiszavasvári, Révai József u. 3.

 képviseli: Szalka János ügyvezető

 adószáma: 11846404-2-15

Cégjegyzékszám: Cg. 15-09-065765

bankszámlaszáma: …………………………..

mint Bérlő (továbbiakban: **Bérlő**)

között a Tiszavasvári, Ady Endre u. 8. sz. alatti Térségi Szolgáltató Házban lévő iroda bérlete tárgyában az alábbiak szerint:

1. Bérbeadó bérbe adja, Bérlő pedig bérbe veszi, a Tiszavasvári Város Önkormányzata tulajdonában lévő **tiszavasvári 2866 hrsz**-ú, valóságban a **Tiszavasvári, Ady Endre u. 8.** szám alatti, egyéb épület, Térségi Szolgáltató Ház megnevezésű, 4333 m2 alapterületű irodaház emeleti részén található 1 db **14,56 m2** nagyságú irodahelyiséget.

A bérelt iroda a szerződés mellékletét képező alaprajzon 119. számmal van jelölve.

2. A bérlet **2017. február 01. napjától 3 hónapos** időtartamraszól.

3. A Bérlő részére az 1. pontban szereplő iroda az átadás-átvételi jegyzőkönyvben foglaltak szerint kerül átadásra.

4. A Bérlő az iroda bérlete után 2017. évben havonta **7.280 Ft** (500 Ft/m2/hó) **+ áfa bérleti díjat**, azaz **összesen** **9.245 Ft**-ot, valamint az 5./ pontban szereplő költségeket számla ellenében, az abban megjelölt fizetési határidőig, de legkésőbb a számla kézhez vételétől számított 8 napon belül köteles megfizetni a Tiszavasvári Város Önkormányzata 11744144-15404761 számú költségvetési számlájára.

A Képviselő-testület fenntartja a jogot, hogy a havi bérleti díjat évente felülvizsgálja, és azt megemelje az éves inflációs ráta figyelembevételével.

5. Felek megállapítják, hogy Bérlő a bérleti díjon kívül köteles megfizetni az ingatlan használattal kapcsolatban felmerülő költségeket az alábbiak szerint:

a./ Felek megállapodnak abban, hogy Bérlő *teljes mértékben megfizeti az általa kizárólagosan használt* helyiséghez kapcsolódó mindennemű költséget a kiállított közüzemi számlák alapján, azaz a fűtés-, villamos energia díját, a Bérlő által foglalkoztatott … fő dolgozói létszám figyelembe vételével számított vízdíjköltséget, valamint a Bérlő által foglalkoztatott dolgozói létszám arányában számított hulladékszállítási díjat.

b./ Bérlő vállalja, hogy az 5.a./ pontban meghatározott költségviselés mellett megfizeti az épület üzemeltetése során felmerülő *összes közös költségnek* – azaz a közös helyiségek fűtési-, villamos energia költségeinek, a felvonó üzemeltetési költségének - *a kizárólagosan használt helyiség alapterületével arányos mértékét*.”

6. Felek megállapodnak abban, hogy az 1./ pontban szereplő helyiségben található ingóságra a Bérlő köt vagyonbiztosítást.

7. A bérleti szerződés közös megegyezéssel bármikor megszüntethető.

8. Bérbeadó jelen szerződést önkormányzati, vagy állami érdekből, két hónapos felmondási idővel írásban felmondhatja.

9. Felek megállapodnak abban, hogy a bérleti szerződés bármilyen okból történő megszűnése esetén a Bérlő cserehelyiség biztosítására nem tarthat igényt.

10. Bérlő kötelezettséget vállal arra, hogy a bérleti jogviszony alatt a bérleményt jó gazda gondosságával használja, azt nem adja bérbe, és egyéb módon nem terhelheti meg. Továbbá az ingatlanra vonatkozó vagyon-, tűz- és balesetvédelmi szabályokat betartja.

11. A Bérlő a nem rendeltetésszerű használatból származó károkért teljes körűen felel.

12. Bérlő a bérleményen történő átalakításokat kizárólag a jogszabályi előírások betartása mellett, a Bérbeadóval történő előzetes hozzájárulás mellett végezheti el.

13. Bérlő köteles az indokolt karbantartási, állagmegóvási feladatok ellátására és ezen feladatok ellátásából eredő költségek viselésére.

14. A Bérlő a bérleti szerződés megszűnését követően köteles a bérleményt tisztán, rendeltetésszerű használatra alkalmas állapotban a Bérbeadó részére visszaadni.

15. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Tiszavasvári Város Önkormányzata Képviselő-testülete lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016.(V.27.) önkormányzati rendelete, valamint a Ptk. szabályai az irányadóak.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írták alá, megállapítva, hogy a szerződéssel kapcsolatos nyitott kérdés nem maradt.

Tiszavasvári, 2017. ………………….

 **Tiszavasvári Város Önkormányzata Alfa Fish Tiszavasvári Gyártó és**

 Bérbeadó **Szolgáltató Kft.**

 képv.: **Dr. Fülöp Erik polgármester** bérlő

 képv.: **Szalka János ügyvezető**